રેરાને કારણે બજારની અનિશ્ચિતતાઓનો માહોલ દૂર થઇને વિશ્વાસ પાછો ફરતો હોવાનું ત્રિમાસિક ગાળામાં જોવાયું હતું. બેંગ્લુરું અને પુણે જેવા પ્રીમિયમ માર્કેટમાં પણ સુધારો જોવાયો હતો. જીએસટીની સ્પષ્ટતા થતા ફરી વેચાણ આડેના વિધ્નો દૂર થયા હતા અને બજેટ સેગમેન્ટમાં પૂછપરછ વધી હતી. રિપોર્ટમાં વધુમાં એવું પણ નોંધવામાં આવ્યું હતું કે, હજી પણ ભાવમાં વૃધ્ધિ મર્યાદીત રહી છે અને ઇન્વેન્ટરીની સ્થિતિ ઊંચી રહેતાં ભાવ પર દબાણ યથાવત જોવાયું છે. 2018ના વર્ષમાં પ્રીમિયમ અને લક્ઝરી સેગમેન્ટમાં હજી ભાવમાં ઘટાડો જોવા મળી શકે તેવી શક્યતા સર્વેમાં દર્શાવવામાં આવી હતી. જાન્યુઆરી- માર્ચ 2018ના ગાળામાં અન્ય સેગમેન્ટમાં વધુ કરેકશન જોવા મળે તેવી સંભાવના જણાતી નથી. રેરાના રજીસ્ટ્રેશનની ધીમી પ્રક્રિયાને કારણે પ્રાઇમરી માર્કેટના વેચાણ લાયક પુરવઠો નીચો રહ્યો છે. રજીસ્ટ્રેશન વધતા અને ધોરણો અંગે વધુ ચિત્ર સ્પષ્ટ થતાં ઇન્વેન્ટરી લેવલ વધવાની ધારણા મૂકવામાં આવે છે..